„Simțim frustrare”. Clădiri-muzeu de milioane de lei în școlile în România, elevi obligați să învețe în containere
În România anului 2025, elevii învață în clase modulare în curtea școlii, în timp ce, la câțiva zeci de metri, zac nefolosite corpuri de clădiri construite cu multe milioane de lei. Motivul? Birocrația excesivă - se apără autoritățile, dar și constructorii neserioși. Potrivit statisticilor, 1 din 4 elevi români merge la ore în schimburi din cauza supraaglomerării, iar situațiile par trase la indigo în multe locuri din țară.